**7. razred: NARAVOSLOVJE**

Torek, 24. 3. 2020 Zaporedna ura: 4., 5., 6.

Sreda, 25. 3. 2020

**Dragi učenci!**

Ker izgleda, da bomo še kar nekaj časa primorani, da bo pouk potekal na tak način, vam dajem nekaj navodil, za čim bolj sistematično in uspešno delo. Če vam karkoli v zvezi z mojimi navodili in organizacijo pouka ni jasno, mi pišite na e-naslov.

**Navodila:**

* Vsaka ura z določeno vsebino in nalogami naj bo v zvezku napisana: dan, datum, naslov ure (prepišete z mojih navodil) in rešene naloge, ki ste jih dobili.
* **Ko določim, da mi nalogo oddate po e-pošti, to tudi obvezno storite.** Če ima kdo težave z računalnikom, povezavo, naj to sporočijo starši.
* Ker vem, da ste sošolci povezani v razrednih skupinah, med seboj sodelujte, si pomagajte, da vam bo delo olajšano.
* **Delajte sproti, po urniku!** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Naloga za torek in sredo*

**Razvrščanje organizmov**

**Naloga:** naloge delaj lepo po vrsti. Ko posamezno nalogo narediš, jo obkljukaj.

* V učbeniku na str. 100 preberi o kriterijih za razvrščanje živali.
* Ustno odgovori na vprašanja:

Na osnovi česa znanstveni živali razvrščajo v kategorije?

Kaj je biološka vrsta?

Katere so višje sistematske enote od vrste?

* Naučil si se *(prepiši v zvezek):*

Vrsta je osnovna sistematska enota, v katero spadajo osebki, ki so si bolj ali manj podobni in se med seboj uspešno plodijo in imajo plodne potomce.

Včasih so organizme uvrščali po podobnosti, danes pa po sorodnosti.

**Znanstveno ime** neke vrste je enako po vsem svetu in je zmeraj sestavljeno iz dveh besed (ime rodu in ime vrste).

* V DZ reši: str. 6/1., 2., 3. naloga
* V i-učbeniku na povezavi

 <https://eucbeniki.sio.si/nar7/2009/index1.html>

preberi in si oglej animacijo podobnosti in sorodnosti med krtom in bramorjem.

* Kam uvrščamo bramorja, kam krta?

**Določevalni ključi**

* V i-učbeniku preberi o razvrščanju živali in si oglej primer dvovejnatega ključa.

 <https://eucbeniki.sio.si/nar7/2009/index2.html>

* Po primeru poskusi rešiti spodnjo nalogo (iz NPZ). Primer dvovejnatega ključa napiši v zvezek.

Na slikah A, B, C in D so različne vrste živali. Tri od teh živali uvrščamo v isto sistematsko skupino, ena pa je iz druge skupine.

|  |  |
| --- | --- |
| http://www.zvrk.co.yu/Slike/zivotinje_crtane/gmizavci/ANIML727.JPG | http://www.zvrk.co.yu/Slike/zivotinje_crtane/vodzem,gliste/ANIML764.JPG |
| **A** | **B** |
| http://www.zvrk.co.yu/Slike/zivotinje_crtane/gmizavci/ANIML692.JPG | http://www.zvrk.co.yu/Slike/zivotinje_crtane/gmizavci/ANIML687.JPG |
| **C** | **D** |

(Vir: http://www.zvrk.co.yu/slike/index.htm/.)

a) Katera žival ni sorodna drugim trem? Zapiši črko te živali in pojasni svoj izbor.

b) Naredi preprost določevalni ključ, s katerim boš razvrstil živali na slikah, tako da boš upošteval vsaj dve lastnosti, po katerih se živali razlikujejo.

 Ključ:

* Za zaključek še interaktivne vaje RAZVRŠČANJE ŽIVALI na povezavi:

 <https://interaktivne-vaje.si/naravoslovje/naravoslovje_7r.html>

* Vadi toliko časa, da ti bodo vse naloge uspele. Tiste naloge, ki ti bodo delale težave, zapiši v zvezek, da si boš tako lažje zapomnil pravilne odgovore.

Sporočite mi, kako vam je uspela naloga iz prejšnjega tedna.